AJAKOHAST OTSE TAEVAST
Oleme täna Efesoses, Türgis!
Pia, kas pole imeline koht? - On imeline!
Ja mõelda vaid, et kõik see siin on välja kaevatud.
Välja kaevatud
ja samas - kust küll Soomest leida nii suurt teatrit?
See siin mahutab 25 000 inimest.
See on küll võimas.
Ja mõelda vaid, et vanasti ehitati nii suuri asju.
Huvitav, mis selle küll tingib?
Ühes teises kohas oli pisut väiksem amfiteater.
Nad ütlesid, et igat näidendit mängiti 10 korda
ja oodati, et kõik linnaelanikud tuleks ja näeks neid.
Ehk kultuur mängis siin väga olulist rolli.
Seetõttu oligi pealtvaatajate kohti 25 000,
et kogu linnarahvas - 250 000 inimest, näeks 10 päeva jooksul üht etendust.
See omakorda aitas ka mõista, kui palju inimesi kusagil elas.
Et kui siin oli 25 000 kohta, siis linnas elas 250 000 inimest
ja kui mõnes teises kohas oli 15 000 kohta,
siis linnas elas 150 000 inimest.
Samas aga peegeldas see tohutut hoolt oma rahva suhtes,
et kõik omaks ikka võimalust tulla näidendit vaatama.
Ehk siis eriline hool ja tähelepanu oma rahva suhtes,
et kõik saaks osa sellest, mis just sel hetkel oli ajakohane.
Samas siin sündis väga palju erinevaid asju,
nii et tõenäoliselt oli see nende üks popimaid kohtumispaiku.
Kuigi Piibel sellele otseselt ei vihja, võime siiski arvata,
et ka Paulus kasutas seda paika.
Apostlite tegude 19:10 jne. ütleb,
et Pauluse tegevus kestis Efesoses umbes 2 aastat
ja selle aja jooksul kuulsid nii efeslased
kui kõigi ümberkaudsetegi linnade elanikud,
keda oli kokku u 400-500 000 - nad kõik kuulsid Jumala Sõna.
Lühikese aja jooksul suur hulk rahvast.
Me ei tea küll täpselt kõigi meetodite kohta, mida nad kasutasid...
Võimalik, et nad läksid lihtsalt välja evangeeliumi kuulutama
ja usun, et nad tegid seda isegi üsna palju.
Kuid oleme näinud ka seda,
et kui Jumala Sõna ja Vaim kedagi puudutab,
hakkavad ka erinevad asjad sündima.
Tekkib erinevaid uusi kogudusi ja kristlikke kogukondi
nii et kristlik sõnum levib ka sel moel.
Kuid samas usun, et nad pidasid ka suuri teenistusi.
Kuid seda me teame kindlalt, et Paulus käis siin,
sest Apostlite tegude 19 ptk lõpupoole räägitakse sellest,
mis juhtus peale seda, kui Paulus oli Efesoses 2 a ära olnud.
Seal räägitakse Demeetriose nimelisest hõbesepast,
"kes tegi Artemise templi hõbekujukesi
ja muretses sellega käsitöölistele rohkesti tööd."
Ta märkas, et kui inimesed hakkasid pöörduma Jeesuse poole,
hakkas nende kauplemisel kehvemini minema.
Ilmselgelt oli Efesose näol tegu suure ärikeskusega,
kust käis läbi palju inimesi ja kus randus palju laevu,
nii et nende äri õitses väga hästi.
Kuid mingil põhjusel oli ta Pauluse tegevusest häiritud.
Loomulikult toimusid vaimsel tasandil teatud põrkumised
ja hingevaenlasele pole palju vaja, et endast välja minna,
kuna talle piisab juba ainuüksi sellest, kui kogudus hakkab kasvama
ja inimesed tulevad usule.
Saatan mõistab,
et ta kaotab seeläbi meelevalda, millega on arvestanud
ja kaotab inimesi, keda muidu põrgu viia.
Nii et kui inimesed saavad päästetud ja astuvad jumalariiki,
hakkab Saatan koheselt midagi sepitsema.
Oleme varem öelnud, et: "Kui kogudus magab,
magab ka Saatan rahulikult kiriku ukse ees."
Kuid samas jälle, kui kogudus ärkab, ärkab ka see, kes ukse ees magab,
olles vägagi häiritud jumalateenistustest, ülistusest, palvetest,
inimeste pühendumisest ja üha kasvavast usklike hulgast,
nii et Saatan mõistab, et tema riik on hädaohus
ja ta püüab selles osas midagi ette võtta.
See on teatud määral kogetav näit. peale erilisi ja võimsaid teenistusi,
kus peab olema ärkvel ja valvel, paludes Jumala kaitset,
sest tundub, et hingevaenlane püüab ikka midagi susserdada,
viies kõik hea tasakaalust välja.
Nii põhjustas ka Demeetrios selle, et linnas tõusis suur mäss.
Ta kutsus kokku kõik teised hõbesepad ja ütles neile:
Mehed, te teate, et meie heaolu sõltub sellest tööst,
ja te näete ja kuulete, et see Paulus..."
See Paulus!
"...see Paulus veenab ja juhib kõrvale rohkesti rahvast
mitte ainult Efesoses, vaid peaaegu kogu Aasia provintsis,
öeldes, et kätega valmistatud asjad ei ole jumalad."
Ehk siis kõik templis olevad maalid ja asjad ei ole ise jumalad.
Loomulikult me kristlastena teame seda ja see pole meie jaoks midagi uut,
kuid nende ärile oli see teadmine suureks ohuks.
"Ja nõnda ähvardab põlu alla sattumine mitte üksnes seda meie tööala,
vaid ka suure jumalanna Artemise templit ei peeta enam millekski
ja kaob tema suur ülevus,
ehkki teda kummardab kogu Aasia ja ilmamaa.”
Seda kuuldes said nad täis raevu ja hakkasid hüüdma:
Suur on efeslaste Artemis!”
Ja terve linn hakkas mässama ja nad sööstsid üksmeelselt teatrisse..."
Ehk siis jõudsid siia paika, kus mina ja Pia hetkel oleme.
"Ja terve linn hakkas mässama ja nad sööstsid üksmeelselt teatrisse,
lohistades kaasa makedoonlased Gaiuse ja Aristarhose,
Pauluse matkakaaslased.
Aga kui Paulus tahtis rahvakoosolekule minna,
ei lasknud jüngrid teda."
Jüngrid nägid, et see on liiga ohtlik
ja nad ütlesid Paulusele, et seekord ta ei pääse terve nahaga.
Samas aga, kui Paulus nägi, et ta kaaslaste elud olid ohus,
oli tema jaoks enam kui loomulik tahta minna neile appi ja päästa nad.
Ühtlasi aga püüda ka rahustada kogu rahvast.
Kuid jüngrid ei lasknud tal minna.
"Isegi mõned Aasiamaa ülemad, kes olid ta sõbrad,
saatsid mehi ta juurde paluma, et ta ei näitaks end teatris.
Ühed karjusid nüüd üht, teised teist, sest rahvakogu oli segaduses,
suurem hulk ei teadnudki, misjaoks nad olid kokku tulnud."
Tõsi küll, kogu olukord saadi lõpuks kontrolli alla,
aga see lugu räägib siis sellest, et me hea sõber Paulus
on olnud just siin samas, Efesose linnas.
Kuid nagu juba varem öeldud,
usun, et Paulus pidas oma teenistusi ka sellistes paikades nagu see siin.
Sest kus mujal neid ikka pidada?
Linn oli muidugi suur ja kohti erinevaid, aga...
Kuna linna tänavad olid üsna kitsad,
poleks olnud seal võimalik nii laiaulatuslikke koosolekuid pidada.
Teine asi, mis samas mõtlema paneb, peitub Apostlite tegudes 19:11,
kus on öeldud:
"Ja Jumal tegi iseäralikke vägevaid tegusid Pauluse käte läbi."
Ka see on seotud asjaoluga, et kogu Aasia kuulis Jumala sõna
ehk siis Jumal tegi imesid.
Tavaliselt on nii, et kui Jumal teeb imesid,
hakkavad haiged tervenema ja sünnib muid väelisi tegusid,
tänu millele inimesed kogevad imesid.
Üks asi, mis peaks olema täiesti loomulik,
on see, et me peaks rääkima asjadest, mida Jumal on teinud ja tegemas.
Ja kui see info liikuma läheb, võtab Jumal otsekui taskust visiitkaardi,
lööb selle lauale ja ütleb: "Mina ise olin siin ja tegin seda!"
Jumal oli siin! Jeesus oli siin!
See äratab alati inimestes huvi,
nii et nad tahavad ise tulla kuulama ja vaatama.
Nii et selles mõttes on imed ja tunnustähed väga tähtsad.
Seda ka sel põhjusel, et see aitab kaasa evangeeliumi levikule
ja usk sünnib tänu Jumala Sõna kuulmisele.
See ei tähenda küll seda,
et imed ja tunnustähed paneksid alati inimesi uskuma;
eelkõige teeb seda ikka Jumala Sõna.
Aga imed ja tunnustähed aitavad rahva kokku koguda.
Teine osa kogu loost on aga see, et Jumal hoolib inimestest.
Nii peaks ka meie neist hoolima ja neile kaasa tundma.
Jeesus tundis inimestele kaasa
ja nägi neid sageli kui lambaid ilma karjaseta.
Nii et Ta aitas neid.
Küsimus pole vaid imedes, mis püüaksid inimeste tähelepanu,
vaid ennekõike tuleb aidata haigeid ja kannatavaid inimesi,
kes vajavad kogeda midagi enamat kui nende hetke reaalsus.
Nii et see on meie osa jagada edasi ka tervist.
Tahan siinkohal rõhutada,
et kogu see teema tuleks võtta käsile täiesti uuel moel.
Sest me jätame sageli kannatavad inimesed unarusse,
püüdes neid küll lohutada ja öelda: "Küll olukord paraneb!
Ja kui mitte siin maa peal, siis ükskord taevas ikka,
kus leida leevendust ja rahu."
See ei lähe nii!
Jeesus näitas ikka ja jälle,
kuidas Ta pidevalt imesid tegi ja haigeid tervendas,
mis omakorda levitas sõnumeid Temast.
Apostlite tegude 19 ptk räägib veel asjadest, mis siin sündisid.
Seal on öeldud, et nad võtsid Pauluse ihu pealt
higirätikuid ja põllesid, mille abil tervendati haigeid.
Ehk siis see kinnitab taaskord, et Paulus tegi oma tööd siin Efesoses.
See oli kui pioneeri töö, mille jaoks polnud palju rahalist ressurssi.
Samas nõudis tema ja ta meeskonna töö oma kulu.
Nii oli Paulus heaks eeskujuks sellest, kuidas mitte elada teiste kulul,
vaid ta tegi ka ise ilmalikku tööd,
omades ehk seeläbi võimalust rääkida töö ajalgi inimestele Jumalast.
Kuid kuna tegu oli ja on väga palava kohaga,
siis ta kasutas higirätikuid, mille hiljem kõrvale heitis.
Samuti põllesid, mis katsid teda ehitustööd tehes.
Nii ongi Piiblis öeldud, Ap.19:11-12, et rahvas võttis ta higirätikud ja põlled
ning viis need oma haigete peale.
See on äärmiselt tähendusrikas asi, et neis peitus Jumala ligiolu ja võidmine.
Mitte et Jumala võidmine oleks peitunud Pauluse higis,
aga Tema võidmine oli Pauluse peal, kes Teda teenis,
kui Paulus tegi ka tavalist füüsilist tööd.
Seda on oluline meeles pidada!
Eriti, kui oled olnud see kuju, kes on arvanud,
et Jumala võidmise saamiseks tuleb lõpetada oma tavatöö tegemine
ja hakata jutlustajaks või pastoriks.
Kuid see pole üldse nii!
Sul pole mõtet hakata jutlustajaks, kui sul pole jutlustaja kutsumust.
Ehk siis, kui Jumal pole sind asetanud kohta,
kus peaksid jutlustama ja õpetama ning kõnetama inimesi,
muutud sa inimeste jaoks igavaks,
sest sa teed midagi, mida tegelikult tegema ei peaks.
Paulus oli oma olemuselt õpetaja,
kuigi end teiste tegijamatega võrreldes ei pidanud ta end miskiks.
Igal juhul, ära otsi seda, milleks sind pole kutsutud.
Küll aga peaksid otsima Jumala ligiolu ja võidmist.
Sa võid müüa kas autosid või töötada haiglas või ülikoolis -
kus iganes!
Kuid sa võid kanda seal olles Jumala ligiolu
ja inimesed kogevad, et sinus on midagi teistsugust;
et oled saanud midagi, mis kuulub kuhugi teise maailma
ja et sinu kaudu sünnivad ka imed.
See pole alati kõige olulisem suunata inimesi pastorite juurde.
Tõsi küll, nad kutsuvad sageli peale jutlust inimesi eestpalvele,
nii et neil on tegemist rohkem kui küllaga.
Aga ka sina ise võid panna oma käed haigete peale,
paluda nende eest ja nad saavad terveks.
Imed sünnivad ja kõige selle läbi oled sa kui vahendajaks inimestele,
kelleni pastorid või ka keegi teine kunagi ei jõua.
Ja ehk ongi nii, et just Jumal ise on sind asetanud
neisse olukordadesse just täpselt nende inimeste pärast.
Tahan siinkohal jagada väikese tunnistuse omaenda elust.
Olles oma 20-ndate alguses, olin ma Rootsis autokooli õpetajaks.
Mul oli võimalus läbida autokooli õpetaja kursus
ja nii see kui kogu see amet pakkus mulle suurt huvi.
Lisaks sellele olime Piaga aktiivselt kaasatud koguduse töösse.
Aitasin läbi viia teenistusi ja olin kaasas ülistuses -
laulsin ja mängisin pilli.
Umbes samal ajal sain autokoolis ühe sellise õpilase,
kes oli tagasilangenud kristlane.
Ma algul küll ei teadnud seda,
kuid kui sain öelda talle, et olen kristlane,
paljastas tema ka oma tausta ja ütles, et on tagasilangenud.
Et ta küll noorpõlves oli usklik, kuid enam mitte.
Ma ei osanud seepeale muud teha,
kui kutsusin teda ja ta abikaasat kirikusse.
Ta abikaasa oli muusik ja tantsija, kuid nad olid valmis tulema kirikusse.
Nad käisid algul mõned korrad, aga see naine oli alati pisarais
ja koges, kuidas seal on see sama Jeesus,
keda ta oli tundnud oma noorpõlves.
Kogu asi lõppes sellega, et nad andsid oma elud Jeesusele.
Mina läksin varsti peale seda teise autokooli.
Kuid mingi 5 kuud hiljem ma alles mõistsin,
et Jumal oli lasknud mul saada autoõpetajaks
ja õpetada seal esimeses autokoolis just nende inimeste tõttu.
See on tõesti hämmastav, et Jumal seda tegi.
Ma polnud midagi erilist -
kõigesti autokooli õpetaja, kes samas nautis oma tööd.
Alles aastaid hiljem hakkasin kogema, kuidas Jumal seadis mu ette valiku,
kas jätkata autoõpetajana või täisajalise jumalariigi töölisena.
Kuid kogu see lugu puudutas kogu nende peret.
Nii nende õdesid kui suguvõsa,
kust paljud inimesed tulid peale seda usule.
Nii on ja nad on jätkuvalt usus, kuigi sellest on möödas aastakümneid.
Nii et tänu Jumalale selle eest,
mida Ta teeb läbi meie ka me tööpaikades.
Nii et rahvas võttis Pauluse higirätikuid ja põllesid
ning kasutas neid haigete peal, kes said seeläbi terveks.
Ühtlasi lahkusid inimestest ka kurjad vaimud.
Nii et rääkides võidmisest ja Jumala ligiolust,
aga samas ka ärkamisest,
siis ärkamine võib olla võimsalt läbitungiv
ja kogu ühiskonda ning paikkondi muutev.
Me ise oleme ka kasutanud päris palju neid higirätikuid,
mida tänapäeval küll kutsutakse pigem palverätikuteks.
Päris paljud on tunnistanud sellest,
et kui nad on kasutanud neid palverätikuid,
siis inimesed on saanud terveks.
Keegi oli asetanud ühe palverätiku isegi oma rahakoti üle
ja ta majanduslik seis läks peale seda paremaks.
Samas aga pole see mingi võlutrikk,
vaid taandub ikka inimese usule, et ka palverätikust on abi.
On mitmeid neidki, kellel on näiteks uskmatu abikaasa
ja nad küsivad, mida teha, et vahendada neile Jumala väge?
Olen siis öelnud, et võtke see palverätik
ja pange kas nende padja alla
või mõnesse muusse kohta, millega neil on kokkupuute punkt.
Meil on Kesk-Soomes üks naine, kes on tellinud meilt sadu palverätikuid
ja kelle tunnistuse põhjal on väga palju inimesi,
kes tänu palverätikute väele on tulnud usule või saanud terveks.
Nii et tänu Jumalale sellise võitud väe eest,
mida Paulus omas ja mida tol ajal kasutati,
aga mida meiegi oleme oma teenistuses kasutanud.
Samas on seda kasutatud juba ammustel aegadel
ja kasutatakse tänaselgi päeval üle kogu maailma.
Nii et ole julge neis asjus
ja palu mõnel jumalasulasel panna oma käed mõne su riideeseme peale,
et Jumala vägi võiks tulla selle üle.
Seejärel aga läks nii, et:
"Mõned rändajad juudid, kes vaime välja ajasid,
katsusid lausuda Issanda Jeesuse nime nende üle, kelles oli kurje vaime, üteldes:
Ma vannutan teid Jeesuse nimel, keda Paulus kuulutab!”
Seda tegid juudi ülempreestri Skeua seitse poega.
Ent kuri vaim kostis neile:
Jeesust ma tunnen ja Paulust ma tean, aga kes teie olete?”
Ja kuri vaim ründas neid ning tegi nendega üks null.
Kurjade vaimudega ei saa mängida, mistõttu ära kunagi tee seda!
Tea, et oled väga ohtlikul alal, aga samas Jumal on sinuga,
sind hoides ja kaitstes, kui pead kurjade vaimudega tegelema.
Samas pole see mingi mängu teema, mida kergemeelselt võtta.
Samas tea, et see kõik on osa "paketist"
ja me võime aidata inimesi eriviisidel,
nähes ja kogedes, et Jumal on suurem kui see, kes on maailmas.
Jeesus on alati olnud Saatanast tugevam ja saab seda ka alati olema.
Saatan on Jeesuse jalge all
ja sina, kes sa istud läbi Jeesuse Jumala trooni paremal käel,
pea meeles, et See, kes on sinus, on suurem kui see, kes on maailmas.
Nüüd aga tahaks paluda koos sinuga ja sinu eest,
et see kõik saaks elavaks su jaoks.
Me ei taha teha vaid toredaid saateid,
vaid anda ka nende läbi edasi midagi elulist ja olulist,
mis aitaks meil elada neil lõpuaegadel siin maa peal.
Jeesus saab ilmutama oma väge palju, palju suurematel viisidel
ja see kõik saab olema efektiivsem kui eales varem.
Tahame paluda sinu eest, kes sa igatsed Jumala mõjujõu järele.
Kõik see, mis tol ajal toimus, oli see, et algul tuli Jumala Sõna
ja seejärel Tema ligiolu ning Püha Vaimuga täitumine.
Inimesed lasid end ristida ja läksid Piiblikooli.
Kõik need asjad tingisid selle,
et Jumal vabastas oma väe imelisel ja üleloomulikul moel.
Tõsta oma käsi ja suuna kasvõi teleekraani poole,
et saavutada seeläbi kasvõi väike ühine puutepunkt palves.
Issand, Sa näed neid inimesi, kes on sirutanud oma käed
ja pannud need ka kas teleri või arvuti peale.
Issand, las neil kogeda oma väe ja võidmise puudutust.
Kusiganes on olnud masendust ja allamäge minekut,
siis tänu, et Sina tõstad need inimesed ja annad neile näha,
et Sinus on kõik, mida nad vajavad ja palju enamgi veel.
Jeesus, sina tead ka inimesi,
kes veel ei tunne Sind ja kes pole andnud oma elusid Sulle.
Kuid nad igatsevad selle järele, kuuldes ja nähes Sinust
ning mõistes, et see on ehe ja reaalselt kättesaadav.
Tule nende südameisse, Issand!
Ja sina, kes sa tahad võtta Jeesuse oma südamesse vastu,
palu ühes meiega ja korda Pia järel.
Ka sina, kes oled ehk tagasilangenud, aga soovid naaseda Jeesuse juurde,
palu koos meiega:
Jeesus, Kristus
ma olen nii tänulik,
et võin kuulda Sinu Sõna
ja kogeda Sinu Vaimu ligiolu.
Puuduta mind
ja tule mu ellu, Issand Jeesus!
Andesta mulle
kõik mu patud;
kõik mu möödalaskmised.
Andesta mulle, Issand!
Uuenda mu elu,
päästa mind,
lase mul vaimselt uuesti sündida.
Tänu Sulle, Issand Jeesus,
et oled minu;
et oled minu Issand
ja mina olen Sinu laps.
Jeesuse nimel,
aamen.
Jätka aga Jeesuse kiitmist ja tänamist
ning võta meiega ka ühendust,
et saaksime palvetada su eest
ja aidata üksteisel liikuda edasi.
Õnnistusi sulle ja kõike head!
Ja vaata meid taas järgmisel korral!
Kõike head!
Tõlge: Anne-Ly Raukas